section_heading: Tehnička svojstva
paragraph_text: Srce hardvera bio je procesor Motorola 68008 takta 7,5&nbsp;MHz. QL je bilo prvo računalo masovno proizvedeno na procesoru serije Motorola 68000. To je bio 32-bitni procesor s 8-bitnom magistralom podataka, što je oslabilo mogućnosti računala. Količina ugrađenog RAM-a iznosila je 128 KB (proširivo do 640 KB), a mogao se povezati na zaslon ili televizor. Kao vanjsko spremište podataka koristila su se dva ugrađena ZX Microdrivea. U ROM-u je imao ugrađen operativni sustav s mogućnošću višezadaćnosti, Sinclair QDOS te SuperBASIC. Uz računalo bio je isporučivan programski paket tvrtke Psion, a sastojao se od programa za obradu riječi, tabličnog programa, programa za obradu baza podataka i programa za izradu grafikona. Od vanjskih priključaka, imao je utor za ROM (za proširenje ROM-a), dva serijska RS-232 priključka, priključak za mrežu (QLAN), dva priključka za igraće palice i priključak za dodatni microdrive. Grafičke mogućnosti su bile samo u dva načina: 256×256 piksela u 8 boja ili 512×256 piksela u 4 boje.